WIIK ระรื่น! กำไร Q2/59 โตเกือบเท่าตัว หลังมีรายได้เพิ่ม-ค่าใช้จ่ายลด
WIIK ระรื่น! กำไร Q2/59 โต 91% อยู่ที่ 38.41 ลบ. จากปีก่อน 20.15 ลบ. หลังรายได้เพิ่มขึ้น-ค่าใช้จ่ายในการผลิตลดลงจากปริมาณการผลิตที่เพิ่มขึ้น ด้าน 6 เดือนแรก มีกำไรเพิ่มขึ้น 110% อยู่ที่ 69.45 ลบ. จากปีก่อน 33.07 ลบ.
11 ส.ค. 2559

บริษัทวิค แอนด์ ฮุคลันด์ จำกัด (มหาชน) หรือ WIIK รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 38.41 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 91% จากช่วงเดียวกันของปีก่อนที่มีกำไรสุทธิ 20.15 ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้น-ค่าใช้จ่ายในการผลิตลดลงจากปริมาณการผลิตที่เพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 69.45 ล้านบาท หรือ 0.20 บาทต่อหุ้น เพิ่มขึ้น 110% จากช่วงเดียวกันของปีก่อนที่มีกำไรสุทธิ 33.07 ล้านบาท หรือ 0.11 บาทต่อหุ้น